

**แผนการจัดการเรียนรู้ที่ ๕**

**หน่วยการเรียนรู้ที่** ๓ โคลงสุภาษิต พระราชนิพนธ์ ร.๕ **เรื่อง** ประโยคความซ้อน **วิชา** ภาษาไทย **ชื่อรายวิชา** ภาษาไทย ท ๒๒๑๐๒  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๑ **เวลา**  ๒ ชั่วโมง/๑๐๐ นาที **ผู้สอน** อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๒/๒ วิเคราะห์โครงสร้างประโยคสามัญ ประโยครวม และประโยคซ้อน

**จุดประสงค์การเรียนรู้**

1. นักเรียนสามารถบอกองค์ประกอบของประโยคความซ้อนได้
2. นักเรียนสามารถวิเคราะห์โครงสร้างประโยคความซ้อนได้
3. นักเรียนสามารถจำแนกและแต่งประโยคชนิดต่างๆ ได้

**สาระสำคัญ**  ประโยคความซ้อนหรือสังกรประโยค คือ ประโยคใหญ่ที่มีใจความสำคัญเพียงใจความเดียวเป็นประโยคหลัก และมีประโยคย่อยมาประกอบเป็นส่วนใดส่วนหนึ่งของประโยคหลัก

**สาระการเรียนรู้**

๑. ส่วนประกอบต่างๆ ในประโยคความซ้อน

 ๒. ประโยคความซ้อน

**คุณลักษณะอันพึงประสงค์** - มุ่งมั่นในการทำงาน

 - ใฝ่เรียนรู้

**สมรรถนสำคัญ** ๑. ความสามารถในการคิด

**กิจกรรมการเรียนรู้**

กิจกรรมนำเข้าสู่บทเรียน

 ๑. ครูตั้งคำถามกระตุ้นความคิดให้กับผู้เรียนเกี่ยวกับประโยคความซ้อน ด้วยการแสดงประโยคทั้งความซ้อนและความรวม และให้นักเรียนสังเกตว่ามีข้อแตกต่างกันอย่างไร

 ตัวอย่างประโยค ประโยคความซ้อน “สมชายไม่ชอบสมพงศ์แสดงอำนาจเหนือตน”

 ประโยคความรวม “ละครเรื่องนี้คนดูสนุกมากแต่คนเล่นเหนื่อยเหลือเกิน”

 ๒. ครูแจ้งวัตถุประสงค์การสอน และเชื่อมโยงเข้าสู่เนื้อหาประโยคความซ้อน

กิจกรรมพัฒนาผู้เรียน

๓. ครูบรรยายความรู้เกี่ยวกับประโยคความซ้อน ในส่วนของส่วนประกอบต่างๆ ในประโยคความซ้อน และประโยคความร่วมทั้ง ๓ ประเภท ได้แก่ นามานุประโยค คุณานุประโยค และวิเศษณานุประโยคจาก Powerpoint ประโยคในภาษาไทย

 ๔. นักเรียนทำแบบฝึกหัดประจำหน่วยการเรียนรู้ “วิเคราะห์ประโยคความซ้อน” และ “แต่งประโยคความซ้อน” โดยนักเรียนจะต้องวิเคราะห์ประโยคหลักและประโยคย่อยของประโยคความซ้อนและระบุหน้าที่ของประโยคย่อยจากประโยคที่กำหนดให้ และทำการแต่งประโยคความซ้อนพร้อมขีดเส้นใต้ประโยคหลักและประโยคย่อยให้ชัดเจนลงในสมุดจดบันทึก

กิจกรรมรวบยอด

 ๕. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องประโยคความซ้อน

**สื่อ / แหล่งการเรียนรู้**

 ๑. Powerpoint ประโยคในภาษาไทย

 ๒. หนังสือหลักภาษาไทย ม.๒ เล่ม ๑

 ๓. สมุดจดบันทึก

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** ประโยคความซ้อนหรือสังกรประโยค คือ ประโยคใหญ่ที่มีใจความสำคัญเพียงใจความเดียวเป็นประโยคหลัก และมีประโยคย่อยมาประกอบเป็นส่วนใดส่วนหนึ่งของประโยคหลัก | สมุดบันทึกกิจกรรม “วิเคราะห์ประโยคความซ้อน” และ “แต่งประโยคความซ้อน” | เฉลยกิจกรรมวิเคราะห์ประโยคความซ้อนและแบบประเมินแต่งประโยคความซ้อน | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด** ท ๔.๑ ม.๒/๒ วิเคราะห์โครงสร้างประโยคสามัญ ประโยครวม และประโยคซ้อน | สมุดบันทึกกิจกรรม “วิเคราะห์ประโยคความซ้อน” และ “แต่งประโยคความซ้อน” | เฉลยกิจกรรมวิเคราะห์ประโยคความซ้อนและแบบประเมินแต่งประโยคความซ้อน | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**- มุ่งมั่นในการทำงาน- ใฝ่เรียนรู้ | ชิ้นงาน“วิเคราะห์ประโยคความซ้อน” และ “แต่งประโยคความซ้อน” | แบบประเมินคุณลักษณะอันพึงประสงค์ | ได้คะแนนร้อยละ ๙๐ ขึ้นไปถือว่าผ่านเกณฑ์ |
| **สมรรถนะ** ความสามารถในการคิด | ชิ้นงาน“วิเคราะห์ประโยคความซ้อน” และ “แต่งประโยคความซ้อน” | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ..................................................ผู้สอน

 (นางสาวจารุวัลย์ พิมผนวช)

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

 ลงชื่อ...................................................ผู้สอน

 (นางสาวจารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

 .........................................................................................................

 ลงชื่อ................................................................

 (อ.ดร.บัวลักษณ์ เพชรงาม)

 หัวหน้ากลุ่มสาระการเรียนรู้วิชาภาษาไทย

**เฉลยกิจกรรมวิเคราะห์ประโยคความซ้อน**

|  |  |  |  |
| --- | --- | --- | --- |
| **ประโยคความซ้อน** | **ประโยคหลัก** | **ประโยคย่อย** | **หน้าที่** |
| ๑. ชาวประมงจับปลาซึ่งกำลัง ตั้งท้อง ทำให้ปลาสูญพันธุ์ | ชาวประมงจับปลา | (ปลา) ซึ่งกำลังตั้งท้อง ทำให้ปลาสูญพันธุ์ | คุณานุประโยค |
| ๒. สมเด็จพระสุริโยทัยทรงเป็น วีรสตรีผู้ซึ่งยอมเสียสละชีวิต เพื่อปกป้องแผ่นดินไทย | สมเด็จพระสุริโยทัยทรงเป็นวีรสตรี | (วีรสตรีผู้ซึ่ง) ยอมเสียสละชีวิตเพื่อปกป้องแผ่นดินไทย | คุณานุประโยค |
| ๓. วงดนตรีบรรเลงเพลงคลาสสิก ถูกใจคนฟัง | วงดนตรีบรรเลงเพลงคลาสสิกถูกใจคนฟัง | วงดนตรีบรรเลงเพลงคลาสสิก | นามานุประโยค |
| ๔. น้ำในคลองเน่าจนปลาตาย มากมาย | น้ำในคลองเน่า | ปลาตายมากมาย | วิเศษณานุประโยค |
| ๕. วัยรุ่นสมัยนี้ใช้จ่ายฟุ่มเฟือยซื้อ สินค้าล้วนเป็นแบรนด์เนมทั้งนั้น | วัยรุ่นสมัยนี้ใช้จ่ายฟุ่มเฟือยซื้อสินค้าล้วนเป็นแบรนด์เนมทั้งนั้น | วัยรุ่นสมัยนี้ใช้จ่ายฟุ่มเฟือย | นามานุประโยค |

**แบบประเมินแต่งประโยคความซ้อน**

|  |  |  |
| --- | --- | --- |
| **คำถาม** | **แนวทางในการตอบคำถาม** | **ระดับคะแนน** |
| ให้นักเรียนแต่งประโยคความซ้อนแบบนามานุประโยคคุณานุประโยค และวิเศษณานุประโยค อย่างละ ๒ ประโยค | แต่งประโยคทั้ง คุณานุประโยคนามานุประโยควิเศษณานุประโยคและมีการขีดเส้นใต้แบ่งประโยคหลักและประโยคย่อยชัดเจน | ๑ คะแนน |